Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14889

81. Módosítás () Kötetet nem érintette ELŐSZÓ Történelmi háttér A Légiforgalmi Távközlés Szabványait és Ajánlott Gyakorlatait a Tanács először 1949. május 30-án fogadta el a Nemzetközi Polgári Repülésről szóló Egyezmény 37. cikkelyében lévő előírásoknak megfelelően (Chicago, 1944) és az Egyezmény 10. Annex-eként jelölte ki. Ezek 1950. március 1-jén lépett hatályba. A Szabványok és Ajánlott Gyakorlatok a Hírközlési Osztály 1949. januárjában tartott Harmadik Ülésszaka ajánlásain alapulnak. Egészen a Hetedik Kiadásig és azt is beleértve, az Annex 10 egy kötetben került kiadásra, ami négy Részt foglalt magába, a hozzájuk kapcsolt mellékletekkel együtt: az I. Rész – Berendezések és Rendszerek, a II. Rész – Rádiófrekvenciák, a III. Rész – Eljárások és a IV. Rész – Kódok és rövidítések. A 42. Módosítással a IV. Részt törölték az Annex-ből; és az ebben a részben található kódokat és rövidítéseket egy új dokumentumba, a Doc 8400-ba tették át. A 44. Módosítás 1965. évi május 31-i elfogadásának eredményeként az Annex 10 Hetedik Kiadása két kötetbe került felosztásra: az I. Kötetbe (Első kiadás) - ami az I. Résztt, a "Berendezések és Rendszerek"-et és a II. Részt,a "Rádiófrekvenciák"-at foglalja magába, valamint a II. Kötetbe (Első kiadás), ami a "Hírközlési Eljárások"-at tartalmazza. 2007/70/II. szám A 70. Módosítás 1995. évi március 20-i elfogadásának eredményeként az Annex 10 átszerkesztésre került úgy, hogy öt kötetet foglal magába: I. Kötet – Rádiónavigációs Berendezések; II. Kötet – Hírközlési eljárások; III. Kötet – Hírközlési rendszerek; IV. Kötet – Légtér-ellenőrző radar és Összeütközést Elkerülő Rendszerek; és az V. Kötet – A Légiforgalmi Rádiófrekvencia Spektrum Felhasználása. A 70. Módosítással a III. és a IV. Kötet 1995-ben került kiadásra és az V. Kötet kiadását a 71. Módosítással tervezték. Az “A” táblázat mutatja be az Annex 10 III. Kötetének a 70. sz. Módosítást követő eredetét, a bennük lévő legfontosabb témák összefogalásával, és azokkal az időpontokkal együtt, amikor a Tanács az Annex-et és a módosításokat elfogadta, amikor azok hatályba léptek, és végül amikor alkalmazhatókká váltak. A Szerződő Államok tevékenysége Az eltérések bejelentése. A Szerződő Államok figyelmét felhívják az Egyezmény 38. cikkelye értelméből eredő azon kötelezettségükre, amely szerint a Szerződő Államokat felkérik arra, hogy jelentsenek be a Szervezetnek minden olyan eltérést, mely a nemzeti szabályaik és eljárásaik, valamint az ebben az Annex-ben lévő és ezt követően módosított Nemezetközi Szabványok között fennáll.Kérik a Szerződő Államokat, hogy ezt a bejelentést terjesszék ki az ezen Annex-ben lévő Ajánlott Gyakorlatoktól való eltérésekre is, amennyiben az ilyen eltérés lényeges jelentőséggel bír a léginavigáció szempontjából. Továbbá felkérik a Szerződő Államokat, hogy folyamatosan tájékoztassák a Szervezetet minden olyan eltérésről, amely ezt követően felmerül vagy amennyiben bármely korábban bejelentett eltérés megszűnik. Egy, az eltérések bejelentésére vonatkozó külön felkérés kerül megküldésre a Szerződő Államok részére az egyes módosítások elfogadását követően azonnal. Felhívják ezenkívül az Államok figyelmét az Annex 15 azon előírásaira, amelyek szerint a nemzeti szabályaik és gyakorlataik, valamint az ICAO Szabványok és Ajánlott Gyakorlatok között felmerülő eltéréseket a Légiforgalmi Tájékoztató Szolgálaton keresztül tegyék közzé, az Egyezmény 38. cikkelyében lefektetett, az Államokra vonatkozó kötelezettségen felül. A tájékoztatás közzététele. Az Annex 10-ben meghatározott Szabványoknak, Ajánlott Gyakorlatoknak és Eljárásoknak megfelelően biztosított, a légijármű üzemeltetéseket érintő berendezések, szolgálatok és eljárások változásait, azok életbeléptetését és megszűntetését be kell jelenteni, és az Annex 15 előírásainak megfelelően kell érvénybe helyezni. Az Annex szövegének használata a nemzeti szabályzatokban. A Tanács 1948. április 13-án elfogadott egy határozatot, amelyben felhívtj a Szerződő Államok figyelmét annak kívánatosságára, hogy a saját nemzeti szabályaikban - amennyire az csak lehetséges - használják azoknk az ICAO Szabványoknak a pontos kifejezésmódját, amelyek szabályozás jellegűek, ugyamígy a Szabványoktól való eltérések jelölésére is, beleértve minden olyan kiegészítő nemzeti szabályzaot is, amely a léginavigáció biztonsága vagy szabályossága szempontjából fontos. Ahol csak lehetséges, ennek az Annex-nek a szövege szándékosan olyan módon került leírásra, hogy nagyobb szövegbeli változtatás nélkül be lehessen foglalni a nemzeti törvényalkotásba. Az Annex alkotó-részeinek jogi helyzete Egy Annex a következő alkotó-részekből épül fel, azonban nem feltétlenül található meg ezek mindegyike minden egyes Annex-ben; és ezek az alábbi jogi helyzetet foglalják el:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes